Teatre familiar i ecologia, a l’Auditori de la Casa de Cultura, amb ECO 21
2025-07-24

L’Auditori de la Casa de Cultura albergarà diumenge que ve 21 de maig, a les 12 h, un espectacle de teatre familiar i música que arriba de la mà de la companyia La Banda del Drac (Produccions Scura). Es tracta de ECO 21, un xou per a xiquets i xiquetes a partir de 5 anys, que combina el teatre i la música amb la sensibilització en la cura del medi ambient i l’entorn. L’espectacle és d’entrada lliure i gratuïta.

ECO 21 planteja un dilema al xicotet públic: la contaminació i el canvi climàtic han eliminat els colors de la Terra i el planeta és un lloc trist, seriós i dominat pel silenci, que està a punt de desaparéixer si ningú fa res per evitar-ho. La notícia arriba al planeta ECCOS i un grup de voluntaris, els SUPERECCOS, posen rumb cap a la Terra amb la missió d’eliminar la contaminació i retornar els colors i l’alegria al Planeta blau. Llavors, si els xiquets i les xiquetes presents són capaces d’aprendre i posar en pràctica els consells, en forma de cançons, que li donen els SUPERECCOS, tot se solucionarà i el color, el sol, i l’alegria tornaran a regnar en el món.